Albert Claude
Store norske leksikon,Medisin,Helse og samfunn,Medisinsk historie
Albert Claude var en belgisk lege og celleforsker som fikk Nobelprisen i fysiologi eller medisin i 1974, og som regnes som en av grunnleggerne av cellebiologien.Claude var tilknyttet Université Catholique de Louvain, Belgia og The Rockefeller University, New York.
Claude fikk i 1974 Nobelprisen i fysiologi eller medisin sammen med Christian de Duve, Belgia og George E. Palade, USA for «oppdagelser vedrørende cellenes strukturelle og funksjonelle organisasjon». Claude, de Duve og Palade regnes blant grunnleggerne av cellebiologien gjennom utviklingen av metoder for å preparere celler for elektronmikroskopi, utsentrifugering av cellenes enkelte komponenter og studiet av deres funksjoner. Les mer i Store norske leksikon medisinsk historie Eksterne lenker Nobelstiftelsens nettsider om fysiologi- og medisinprisen 1974